《和御制山居诗三首 其二》
明代·弘道

大觉谈玄彻九重，蔚然扶起少林宗。龙光照映神奎阁，象教尊崇玉几峰。

自昔草堂留圣践，即今灵谷纵高踪。御题诗笔昭云汉，更觉兹山雨露浓。

作者简介：弘道字存翁，号竺隐，桐乡密印寺僧。族姓沈，吴江人。洪武丙辰，住持杭州上天竺，注释《楞伽经》。后与楚石同被召入京，为僧录司左善世。辛未，告老，赐驿驰归。明年秋，跏趺而逝，世寿七十八岁。藏于天竺双桧峰云隐塔，独庵少师撰碑铭。